rejauldu/bengali-wikipedia huggingface dataset:
সিকিম ক্রিকেট দল হল একটি ক্রিকেট দল যা ভারতীয় ঘরোয়া প্রতিযোগিতায় সিকিম রাজ্যের প্রতিনিধিত্ব করে। জুলাই ২০১৮-এ, বোর্ড অফ কন্ট্রোল ফর ক্রিকেট ইন ইন্ডিয়া (বিসিসিআই) রঞ্জি ট্রফি এবং বিজয় হাজারে ট্রফি সহ ২০১৮-১৯ মৌসুমের ঘরোয়া টুর্নামেন্টে প্রতিদ্বন্দ্বিতা করবে এমন নয়টি নতুন দলের একটি হিসাবে দলটিকে নামকরণ করেছে।   তবে টুর্নামেন্ট শুরুর আগে দলটির প্রথম-শ্রেণীর ক্রিকেট খেলার জন্য কোনো মাঠ ছিল না। অন্যান্য নতুন দলগুলির থেকে ভিন্ন, সিকিম তাদের প্রথম লিস্ট এ প্রতিযোগিতায় প্রবেশ করার সিদ্ধান্ত নিয়েছে সম্পূর্ণরূপে স্বদেশী খেলোয়াড়দের নিয়ে গঠিত একটি দলের সাথে।  ২০১৮-১৯ মৌসুমের আগে, সঞ্জীব শর্মাকে দলের কোচ হিসেবে নিযুক্ত করা হয়েছিল।  ২০১৮ সালের সেপ্টেম্বরে, তারা তাদের ২০১৮-১৯ বিজয় হাজারে ট্রফির উদ্বোধনী খেলায় মণিপুরের কাছে ১০ উইকেটে হেরেছে।  বিহারের বিরুদ্ধে রাউন্ড ৮ ম্যাচে, সিকিম ৪৬ রানে অলআউট হয়েছিল, বিহার ২৯২ রানে জিতেছিল, ভারতীয় ঘরোয়া ক্রিকেটে রানের ব্যবধানে পরাজয়ের সবচেয়ে বড় ব্যবধান। বিজয় হাজারে ট্রফিতে তাদের প্রথম মৌসুমে, তারা প্লেট গ্রুপে শেষ স্থানে ছিল, ৮টি ম্যাচেই হেরেছিল। লি ইয়ং লেপচা ২১৪ রানের সাথে প্রধান রান সংগ্রাহক হিসেবে শেষ করেন, এবং মান্ডুপ ভুটিয়া পাঁচটি ডিসমিসাল সহ দলের পক্ষে সর্বোচ্চ উইকেট শিকারী ছিলেন।  ২০১৮ সালের নভেম্বরে, ২০১৮-১৯ রঞ্জি ট্রফির তাদের উদ্বোধনী ম্যাচে, তারা মণিপুরকে একটি ইনিংস এবং ২৭ রানে পরাজিত করে।   তথ্যসূত্র  বিষয়শ্রেণী:ভারতের প্রথম-শ্রেণীর ক্রিকেট দল বিষয়শ্রেণী:সিকিমে ক্রিকেট বিষয়শ্রেণী:২০১৮-এ সিকিমে প্রতিষ্ঠিত বিষয়শ্রেণী:২০১৮-এ প্রতিষ্ঠিত ক্রিকেট ক্লাব
থাম্ব|কালো পোপা কালো পোপা ( প্রোটোনিবিয়া ডায়াকান্থাস ), যা অস্ট্রেলিয়ায় কাল জিউফিশ নামেও পরিচিত, Boating, fishing and marine > Fish species > Black jewfish Northern Territory Government.  এটি সামুদ্রিক রশ্মি-পাখাযুক্ত মাছের একটি প্রজাতি যা সায়ানিডি পরিবারের অন্তর্গত। এই মাছ ইন্দো-প্যাসিফিক অঞ্চলে পাওয়া যায়। এটি একজাতীয় গণ প্রোটোনিবিয়ার একমাত্র প্রজাতি।  তথ্যসূত্র  বিষয়শ্রেণী:১৮০২-এ বর্ণিত মাছ বিষয়শ্রেণী:ভারত মহাসাগরের মাছ বিষয়শ্রেণী:দক্ষিণ এশিয়ার মাছ
জুলফিকার আজিজ (জন্ম ১৮ অক্টোবর, ১৯৬৩) বাংলাদেশ নৌবাহিনী-এর একজন অবসরপ্রাপ্ত রিয়ার অ্যাডমিরাল। তিনি চট্টগ্রাম বন্দর কর্তৃপক্ষ-এর সাবেক চেয়ারম্যান ছিলেন।   প্রাথমিক জীবন ও শিক্ষা    জুলফিকার আজিজ পাবনা জেলার একটি বাঙালি মুসলিম পরিবারে ১৮ অক্টোবর ১৯৬৩ সালে জন্মগ্রহণ করেন। তিনি নটর ডেম কলেজের প্রাক্তন শিক্ষার্থী। ১৯৮৯ সালে তিনি বাংলাদেশ প্রকৌশল বিশ্ববিদ্যালয় থেকে মেকানিক্যাল ইঞ্জিনিয়ারিংয়ে স্নাতক সম্পন্ন করেন।   পেশাগত জীবন    তিনি ১৯৮৪ সালের জানুয়ারিতে অফিসার ক্যাডেট হিসেবে বাংলাদেশ নৌবাহিনীতে যোগদান করেন। ১৯৯২ সালে তিনি ভারতে থেকে মেরিন ইঞ্জিনিয়ারিংয়ে বিশেষায়িত ডিগ্রি অর্জন করেন।  সেপ্টেম্বর ২০১২ সালে, আজিজকে চট্টগ্রাম বন্দর কর্তৃপক্ষের সদস্য (ইঞ্জিনিয়ারিং) হিসেবে নিয়োগ দেওয়া হয়। জানুয়ারি ২০১৮ সালে, তাকে চেয়ারম্যান পদে উন্নীত করা হয় এবং তিনি রিয়ার এডমিরাল আবুল কালাম আজাদ-এর স্থলাভিষিক্ত হন। নভেম্বরে ২০১৮ সালে, আজিজকে কমোডোর থেকে রিয়ার এডমিরাল পদে পদোন্নতি দেওয়া হয়। ২০২০ সালের ১২ এপ্রিল, রিয়ার এডমিরাল আবুল কালাম আজাদ তাকে চট্টগ্রাম বন্দর কর্তৃপক্ষের চেয়ারম্যান পদে প্রতিস্থাপন করেন। তিনি ২০২০ সালের ১৬ এপ্রিল থেকে ২০২১ সালের ৯ নভেম্বর পর্যন্ত কমোডোর সুপারিনটেনডেন্ট ডকইয়ার্ড হিসেবে দায়িত্ব পালন করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:পাবনা জেলার ব্যক্তি বিষয়শ্রেণী:বাংলাদেশী অ্যাডমিরাল বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
লোক সঙ্গীত বাংলাদেশের সঙ্গীতের একটি অন্যতম ধারা। এটি মূলত বাংলার নিজস্ব সঙ্গীত। গ্রাম বাংলার মানুষের জীবনের কথা, সুখ দুঃখের কথা ফুটে ওঠে এই সঙ্গীতে। এর আবার  অনেক ভাগ রয়েছে। এটি একটি দেশের বা দেশের যেকোনো অঞ্চলের সংস্কৃতিকে তুলে ধরে।  যেমন ভাওয়াইয়া, ভাটিয়ালি, পল্লীগীতি, গম্ভীরা ইত্যাদি। thumb|একতারা বাজিয়ে লোকসংগীত গাইছেন ভাণ্ডারী আবদুল জাব্বার, সোহরাওয়ার্দী উদ্যান, ঢাকা, বাংলাদেশ।  বৈশিষ্ট্য  মৌখিকভাবে লোকসমাজে প্রচারিত।    সম্মিলিত বা একক কণ্ঠে গাওয়া যেতে পারে।  প্রজন্ম থেকে প্রজন্মে মানুষের মুখে মুখে এর বিকাশ ঘটে।   সাধারণত নিরক্ষর মানুষের রচনায় এবং সুরে এর প্রকাশ ঘটে।   আঞ্চলিক ভাষায় উচ্চারিত হয়।   প্রকৃতির প্রাধান্য বেশি ।   দৈনন্দিন জীবনের সুখ-দুঃখ, প্রকাশ পায়।  গ্রাম বাংলার মানুষের জীবন যাপন সম্পর্কে ধারণা পাওয়া যায়।  তথ্যসূত্র  বহিঃসংযোগ বাংলাপিডিয়ায় লোকসঙ্গীত নিবন্ধ  বিষয়শ্রেণী:বাংলাদেশের লোকসংগীত বিষয়শ্রেণী:বাংলাদেশের সঙ্গীত বিষয়শ্রেণী:লোকসাহিত্য বিষয়শ্রেণী:লোকসঙ্গীত
ইন্টারনেট উৎসব  অপসারণ। -- যুদ্ধমন্ত্রী আলাপ ১৮:৪৭, ১৬ ফেব্রুয়ারি ২০১৪ (ইউটিসি)  ([&action=delete}} delete]) – (View AfD)(লগ দেখুন) এটি কোন সার্বজনীন উৎসব নয়, বরং প্রথম আলোর অনুষ্ঠান, প্রথম আলো নিবন্ধে পৃথক অনুচ্ছেদ করে রাখা যেতে পারে। পূর্বেও প্রথম আলোর এই রকম অনুষ্ঠান একই কারণে অপসারণ করা হয়েছে। এর আগে আই-জিনিয়াস শিরোনামে এই একই নিবন্ধটি তৈরী করা হয়েছিল এবং আলোচনার পর অপসারণ করা হয়েছিল। উইকিপিডিয়া:নিবন্ধ অপসারণের প্রস্তাবনা/আই-জিনিয়াস দ্রষ্টব্য। -- বোধিসত্ত্ব (আলাপ) ১২:৩৫, ১৬ ফেব্রুয়ারি ২০১৪ (ইউটিসি) নিবন্ধ অপসারণে একমত।--বেলায়েত (আলাপ | অবদান) ১৭:১৩, ১৬ ফেব্রুয়ারি ২০১৪ (ইউটিসি) নিবন্ধটি অপসারণের পক্ষে। আসলে নিবন্ধটি আজকে জিপি-অফিসে উইকিপিডিয়ার কর্মশালায় নতুন ইউজারদের দ্বারা তৈরি হয়েছে। সুতরাং নতুন যারা এই পাতাটি তৈরি করেছেন তাদের জন্য বলছি নিবন্ধটি অপসারণ করা হলে কেউ মন খারাপ করবেন না। আশা করি উইকিতে নিয়মিত থেকে এই উইকিকে সম্বৃদ্ধ করবেন। আর হ্যাঁ, কেন উইকিপিডিয়ায় নিবন্ধটি রাখা যাবে না বা কোন নিবন্ধ কেন উপযুক্ত নয় তার জন্য উইকির একটি নীতিমালা রয়েছে। এজন্য আপনাদের সবাইকে উইকিপিডিয়া:উল্লেখযোগ্যতা পাতাটি পড়ে দেখার অনুরোধ করছি। -- যুদ্ধমন্ত্রী আলাপ ১৮:৪৭, ১৬ ফেব্রুয়ারি ২০১৪ (ইউটিসি)
ছিংতাও () চীনের শানতুং প্রদেশের পূর্বভাগের একটি প্রধান নগরী। এটি চীনের পীত সাগর উপকূলের উপরে অবস্থিত। নগরীটি এশিয়া ও ইউরোপকে সংযোগকারী এক অঞ্চল, এক পথ  নামক চীনা সরকারী উদ্যোগের একটি প্রধান কেন্দ্র। শানতুং প্রদেশের সব নগরীর মধ্যে ছিংতাও নগরীর স্থূল অভ্যন্তরীণ উৎপাদন সর্বোচ্চ। প্রশাসনিকভাবে এটিকে উপ-প্রাদেশিক স্তরের মর্যাদা দিয়ে পরিচালনা করা হয়। ছিংতাও উপ-প্রাদেশিক নগর এলাকার অধীনে ছয়টি পৌরজেলা এবং চারটি উপজেলা-স্তরের নগরী অবস্থিত। ২০১৪ সালের প্রাক্কলন অনুযায়ী ছিংতাও পৌর এলাকাতে প্রায় ৬২ লক্ষ অধিবাসী রয়েছে। নগরীটি শানতুং উপদ্বীপের বিপরীতে, পীত সাগরের উপকূলে অবস্থিত এবং এর সাথে উত্তর-পূর্বে ইয়েনথাই, পশ্চিমে ওয়েইফাং এবং দক্ষিণ-পশ্চিমে রিচাও নগরীর সীমানা রয়েছে।  ছিংতাও একটি প্রধান সমুদ্রবন্দর ও নৌঘাঁটি। এটি একই সাথে একটি আর্থ-বাণিজ্যিক কেন্দ্র। এখানে হাইয়ার ও হাইসেন্স নামক ইলেকট্রনীয় পণ্য উৎপাদনকারী ব্যবসা প্রতিষ্ঠানগুলির প্রধান কার্যালয় অবস্থিত। ছিংতাও নগরীর প্রধান নগর এলাকাটি থেকে হুয়াংতাও জেলা পর্যন্ত চিয়াওচৌ উপসাগরের উপর দিয়ে বিশ্বের দীর্ঘতম সমুদ্র সেতুটি নির্মাণ করা হয়েছে। ছিংতাও নগরীটি বিংশ শতাব্দীর শুরুতে প্রায় দেড় দশক ধরে (১৮৯৮-১৯১৪) জার্মানদের দখলে ছিল।  নগরীর ঐতিহাসিক, জার্মান-শৈলীর স্থাপত্যে নির্মিত ভবনগুলি এবং ছিংতাও মদ চোলাইখানা, যা কিনা চীনের ২য় বৃহত্তম মদ চোলাইখানা, সেই জার্মান দখলদারির সময়ের সাক্ষী।  ২০২০ সালের বৈশ্বিক আর্থিক কেন্দ্রসমূহের সূচীতে ছিংতাও বিশ্বে ৪৭তম স্থান অধিকার করে। ২০০৭ সালের চীনা নগরীসমূহের বেইজিং সম্মেলনে প্রকাশিত চীনা নগরীসমূহের মার্কা মূল্য প্রতিবেদনে ছিংতাও চীনের সেরা দশটি নগরীর একটি হিসেবে নির্বাচিত হয়েছিল।  ২০০৯ সালে নগরী প্রতিযোগিতামূলকতা সংক্রান্ত চীনা গবেষণা কেন্দ্রের প্রতিবেদনে ছিংতাও চীনের সর্বাধিক বাসযোগ্য নগরীর মর্যাদা লাভ করে।   ২০২০ সালের বিজ্ঞান নগরীসমূহের নেচার সাময়িকীর সূচক অনুযায়ী ছিংতাও বৈশ্বিক বৈজ্ঞানিক গবেষণার অন্যতম প্রধান একটি কেন্দ্র।  এখানে বেশ কিছু উল্লেখযোগ্য বিশ্ববিদ্যালয় আছে, যেমন চীন মহাসাগর বিশ্ববিদ্যালয় এবং চীন পেট্রোলিয়াম বিশ্ববিদ্যালয়।  তথ্যসূত্র  বিষয়শ্রেণী:চীনের শহর বিষয়শ্রেণী:চীনের জনবহুল উপকূলীয় স্থান বিষয়শ্রেণী:চীনের বন্দর শহর ও নগর
শচীন দাশ (Sachin Das) (২ জুলাই, ১৯৫০—২০১৬) ছিলেন একজন ভারতীয় বাঙালি লেখক। তিনি কলকাতায় জন্ম গ্রহণ করেন এবং তিনি কলকাতা বিশ্ববিদ্যালয়ের বাংলাভাষা ও সাহিত্যে এম.এ. পাশ করেন।   সাহিত্যকর্ম  শচীন দাশ বিংশ শতাব্দীর সত্তরের দশক থেকে মূলত লেখালেখির কাজ শুরু করেন। ১৯৭৩ সালে তাঁর লেখা প্রথম গল্প প্রকাশিত হয় অগ্রণী কথাকার বিমল মিত্র সম্পাদিত কালি ও কলম সাহিত্য পত্রিকায়। ১৯৮১ সালে কলকাতার দিকে রাস্তা তাঁর প্রথম গল্পগ্রন্থ প্রকাশিত হয়। তিনি একজন নদীবিশেষজ্ঞ তাঁর কত গল্প-উপন্যাস-প্রবন্ধের বিষয় হয়ে উঠেছে নদী। তাঁর একটি উল্লেখযোগ্য গল্পের নাম নদী মিথ্যে বলে না এই নামে তাঁর একটি গল্প সংকলনও রয়েছে। নদী মিথ্যে বলে না তাঁর জীবিত অবস্থায় প্রকাশিত শেষ গল্পগ্রন্থ। তাঁর প্রকাশিত গল্পগুচ্ছের সংখ্যা প্রায় ছয়শো। দেশ, অমৃত, যুগান্তর, পরিচয়, প্রমা, বিভাব, সত্তরদশক, অনুষ্টুপ, নন্দন, আজকাল, একুশ শতক, দৈনিক যুগান্তর, কালি ও কলম ইত্যাদি পত্র-পত্রিকা ছাড়াও পশ্চিমবঙ্গের অসংখ্য ছোটবড় পত্র-পত্রিকায় তাঁর লেখা গল্প প্রকাশিত হয়। এছাড়া লখিন্দর, মধ্যরাতের কাব্য, নির্বাচিত কড়ি, পঞ্চাশটি গল্প, সাহিত্যের সেরা গল্প, দুই জীবনের গল্প ইত্যাদি বহু গ্রন্থ রচনা করেছেন। তাঁর উল্লেখযাগ্য উপন্যাস হল যুদ্ধযাত্রা, নদী তরঙ্গের আয়না, উদ্বাস্তু নগরীর চাঁদ, বর্ডার, অন্ধ নদীর উপাখ্যান ইত্যাদি।    প্রকাশিত গ্রন্থসমূহ   আকালুদ্দি ও এক নদী  দুই জীবনের গল্প  দাঙ্গা ও দেশভাগের গল্প  সেরা অণু  সাহিত্যের সেরা গল্প  সম্প্রীতির গল্প  আগুনের দিন  মধ্যরাতের কাব্য  পঞ্চাশটি গল্প  জল, জঙ্গল ও জনজীবনে সুন্দরবন  উদ্বাস্ত্ত নগরীর চাঁদ  অন্ধ নদীর উপাখ্যান  বর্ডার  নদী তরঙ্গের আয়না  লাশ ভাইস্যা যায়  ভূত পঞ্চবিংশতি  মানচিত্র বদলে যায়  এক পয়সার ট্রাম  স্বয়ং কন্দর্প দুর্গাদাস  সাহেব-ভূতের রহস্য  যুদ্ধযাত্রা  লখিন্দর  পুরস্কার   বিভূতিভূষণ স্মৃতি পুরস্কার (১৯৭৪)  বাংলা আকাদেমি পুরস্কার  শৈব ভারতী পুরস্কার   তথ্যসূত্র  বিষয়শ্রেণী:১৯৫০-এ জন্ম বিষয়শ্রেণী:বাঙালি লেখক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০১৬-এ মৃত্যু
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। পরীক্ষামূলক পাতা। একাধিক ত্রুটী : সংক্ষিপ্ত বিধায় বিষয়বস্তু যাচাই করার মতো যথেষ্ট লেখা নেই, তথ্যসূত্রহীন ইত্যাদি। Ashiq Shawon (আলাপ) ২৩:০৯, ২৪ জুন ২০২০ (ইউটিসি) লুটেরচর মফিজুল ইসলাম উচ্চ বিদ্যালয়   – (অপসারণের প্রস্তাবনা দেখুনলগ দেখুন) () তথ্যসূত্রহীন নিবন্ধ   ~ইসমাইল (আলাপ) ১৩:২৩, ২৪ জুন ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মারিয়া শাহ উত্তরপ্রদেশের একজন ভারতীয় রাজনীতিবিদ। তিনি মারিয়া আলি শাহ নামেও পরিচিত। তিনি বাহরাইচ জেলার মাতেরা বিধানসভা কেন্দ্র থেকে ১৮তম উত্তরপ্রদেশ বিধানসভার সদস্য। তিনি সমাজবাদী পার্টির সদস্য।   জীবনের প্রথমার্ধ  মারিয়া শাহ ২৯ জুলাই ১৯৮৪ সালে উত্তরপ্রদেশের কানপুরে আরিফ আলীর মুসলিম পরিবারে জন্মগ্রহণ করেন। তিনি ১৪ জুলাই ২০১৫ তারিখে ইয়াসার শাহকে বিয়ে করেন এবং তাদের তিনটি সন্তান রয়েছে।   কর্মজীবন  মারিয়া ২০২২ সালের উত্তরপ্রদেশ বিধানসভা নির্বাচনে জয়ী হন।[ তথ্যসূত্র প্রয়োজন ]   পদসমূহ  # থেকে পর্যন্ত  অবস্থান মন্তব্য ০১ ২০২২ দায়িত্বপ্রাপ্ত সদস্য, ১৮তম উত্তরপ্রদেশ বিধানসভা   আরো দেখুন    ১৮তম উত্তরপ্রদেশ বিধানসভা  মাতেরা বিধানসভা কেন্দ্র  উত্তরপ্রদেশ বিধানসভা   তথ্যসূত্র   বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:কানপুরের রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম
জয়দেব মেলা বা জয়দেব-কেন্দুলি মেলা পশ্চিমবঙ্গের বীরভূম জেলার জয়দেব কেন্দুলি গ্রামের একটি ঐতিহ্যবাহী মেলা। প্রতি বছর মকর সংক্রান্তির দিন পুণ্যস্নানের মাধ্যমে এই ঐতিহ্যবাহী মেলা শুরু হয়। এই মেলাকে ঘিরে মানুষের মধ্যে এক উন্মাদনার সৃষ্টি হয়। এই মেলা মূলত বীরভূমের সংস্কৃত পণ্ডিত জয়দেবের স্মৃতি তর্পণ উদ্দেশ্যে উদযাপিত হয়।  অজয় নদের পাড়ে ছোট্ট গ্রাম জয়দেব কেন্দুলি। নদীর পাড়ে বাউল আখড়ায় বসেছে জমজমাট গানের আসর। প্রতিবছরই এই সময়টার অপেক্ষায় দিন গোনেন বাউলপ্রেমী মানুষজন।  মকরস্নানের দিন থেকেই শুরু হয়ে যায় গান-বাজনা, মেলা, উত্‍সব। কেন্দুলি গ্রামে  গীতগোবিন্দের রচয়িতা কবি জয়দেবের জন্মস্থান। লক্ষ্মণসেনের সভাকবি ছিলেন তিনি। লক্ষ্মণসেনই এখানে রাধামাধব মন্দির প্রতিষ্ঠা করেন।  জয়দেব মেলা মানেই বাউল গানের আসর। সেইসঙ্গে অবশ্যই কীর্তন।  ইতিহাস  thumb|রাধাবিনোদ মন্দির বীরভূম-বর্ধমান জেলার সীমান্ত বরাবর বয়ে চলা অজয় নদের  ধারে কেন্দুলি গ্রাম। এখানেই ছিল রাজা লক্ষ্মণ সেনের সভাকবি জয়দেবের নিবাস। রাধাগোবিন্দের মন্দির সহ কেন্দুলিতে জয়দেবের স্মৃতিধন্য বহু দ্রষ্টব্য থাকলেও কেন্দুলির সব চেয়ে বড় পরিচয় পৌষ সংক্রান্তির মেলা, যাকে কেন্দ্র করে কেন্দুলির কথা আজ দেশের সীমানা ছাড়িয়েছে। প্রাচীনত্ব ও জনপ্রিয়তার নিরিখে এ মেলা আজ দেশের অন্যতম প্রধান মেলা হিসেবে পরিগণিত হয়। এই একবিংশ শতকেও সমাগম হয় লক্ষাধিক মানুষের। ঐতিহাসিকদের মতে গঙ্গাবোধে অজয়ে মকরস্নান উপলক্ষেই এই মেলার সূচনা হয়েছে সুদূর অতীতে। পরে তার সঙ্গে জয়দেবীয় ঐতিহ্যধারা যুক্ত হয়ে হয়েছে জয়দেবের মেলা।   পুণ্যস্নান  অজয় নদে মকর সংক্রান্তির দিনে পুণ্যার্থীরা স্নান করেন। এই সময় নদীতে জল কম থাকে। সেই কারণে প্রতিবছর প্রশাসন থেকে বালি তুলে জল জমানোর ব্যবস্থা করা হয়। সেখানে ডুব দেওয়ার জন্য পুরুষ ও মহিলাদের জন্য আলাদা আলাদা ঘাট বানানো হয় প্রতিবছর।   বাউল গান  জয়দেব মেলা মানেই বাউল গানের আসর। সেই সঙ্গে অবশ্যই কীর্তন। প্রতিবছর এই মেলায় তৈরি করা হয় কীর্তনীয়াদের জন্য কীর্তনের আখড়া এবং বাউলদের  জন্য বাউলের আখড়া। প্রায় ৩০০ টি আখড়া তৈরি করা হয় মেলাটিতে। মেলার স্থানের  পাশের রামপুর ফুটবল মাঠেও চলে মেলা।   যোগাযোগ  ট্রেনে বোলপুর স্টেশন থেকে বাসে করে যাওয়া যায়। বোলপুর বাস স্ট্যান্ড থেকেও কেন্দুলি যাওয়ার বাস পাওয়া যায়। অন্যান্য ছোট গাড়িও আছে। আরও পড়ুন মেলা পোড়াদহ মেলা পৌষমেলা রুহিয়া আজাদ মেলা জামাই মেলা, গাজীপুর জামাই মেলা, জামালপুর  তথ্যসূত্র    বহিঃসংযোগ  বিষয়শ্রেণী:পশ্চিমবঙ্গের মেলা বিষয়শ্রেণী:পশ্চিমবঙ্গের উৎসব বিষয়শ্রেণী:পশ্চিমবঙ্গের সংস্কৃতি বিষয়শ্রেণী:বীরভূম জেলা
মীর আবদুল কাইয়ুম  একজন বাংলাদেশী মনোবিজ্ঞানী ছিলেন যিনি বাংলাদেশের মুক্তিযুদ্ধে শহীদ হয়েছেন।   প্রথম জীবন  কাইয়ুম ১৯৩৯ সালের ৬ জুলাই ময়মনসিংহের গাফরগাঁও , ঘাগড়ায় জন্মগ্রহণ করেন। তিনি ১৯৫৬ সালে গফরগাঁও ইসলামিয়া উচ্চ বিদ্যালয় থেকে এবং ১৯৫৮ সালে গফরগাঁও কলেজ থেকে স্নাতক ডিগ্রি অর্জন করেন। তিনি ১৯৬০ সালে আনন্দ মোহন কলেজ থেকে স্নাতক ডিগ্রি অর্জন করেন এবং ১৯৬২ সালে স্নাতকে রাজশাহী বিশ্ববিদ্যালয়ে মনোবিজ্ঞানে এম.এ পড়েন।   পেশা  কাইয়ুম কান্দিপাড়া আসগর আলী উচ্চ বিদ্যালয়ে এবং গফরগাঁও কলেজে পড়াতেন। তিনি ১৯৬৬ সালে মনোবিজ্ঞান বিভাগের প্রভাষক হিসাবে রাজশাহী বিশ্ববিদ্যালয়ে যোগদান করেন এবং এর আগে উক্ত বিভাগের গবেষণা বিভাগে কর্মরত ছিলেন। তিনি ১৯৬৯ সালে পূর্ব পাকিস্তানের ঊনসত্তরের গণঅভ্যুত্থানে অংশ নিয়েছিলেন।   মৃত্যু  ১৯৭১ সালের ২৫ নভেম্বর কাইয়ুমকে পাকিস্তান সেনাবাহিনী গ্রেপ্তার করে। পাকিস্তান সেনাবাহিনী তাকে অন্যদের সাথে জীবন্ত কবর দেয়।   তথ্যসূত্র   বিষয়শ্রেণী:১৯৭১-এ শহীদ বুদ্ধিজীবী বিষয়শ্রেণী:১৯৩৯-এ জন্ম বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:১৯৭১-এ মৃত্যু বিষয়শ্রেণী:ময়মনসিংহ জেলার ব্যক্তি বিষয়শ্রেণী:বাংলাদেশী মনোবিজ্ঞানী
ভেরু লাল মিনা (জন্ম: ১ জানুয়ারি, তীদি, উদয়পুর (রাজস্থান)) ভারতের রাজস্থানের সালবার (লোকসভা কেন্দ্রের) থেকে দশম লোকসভার সদস্য ছিলেন।  তিনি একই নির্বাচনী এলাকা থেকে একাদশ, দ্বাদশ এবং ত্রয়োদশ লোকসভায় নির্বাচিত হয়েছিলেন।    তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:উদয়পুর জেলা, রাজস্থানের ব্যক্তি
ফিলাডেলফিয়া ইউনিয়ন () হচ্ছে ফিলাডেলফিয়া ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে।https://www.mlssoccer.com/clubs/philadelphia-union/ এই ক্লাবটি ২০০৮ সালের ২৮শে ফেব্রুয়ারি তারিখে প্রতিষ্ঠিত হয়েছে। ১৮,৫০০ ধারণক্ষমতাবিশিষ্ট সুবারু পার্কে জোলোস নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/philadelphia-union/stadion/verein/25467 বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় জিম কার্টিন এবং সভাপতির দায়িত্ব পালন করছেন জে সুগারমান।https://www.transfermarkt.com/philadelphia-union/startseite/verein/25467 বর্তমানে মার্কিন মধ্যমাঠের খেলোয়াড় আলেহান্দ্রো বেদোয়া এই ক্লাবের অধিনায়কের দায়িত্ব পালন করছেন।https://www.philadelphiaunion.com/roster/https://www.worldfootball.net/teams/philadelphia-union/2024/2/   ঘরোয়া ফুটবলে, ফিলাডেলফিয়া ইউনিয়ন এপর্যন্ত ১টি শিরোপা জয়লাভ করেছে। আন্দ্রে ব্লেক, রেমন্ড গ্যাডিস, আলেহান্দ্রো বেদোয়া, ডানিয়েল খাজডাখ এবং করি বুর্কের মতো খেলোয়াড়গণ ফিলাডেলফিয়া ইউনিয়নের জার্সি গায়ে মাঠ কাঁপিয়েছেন।  ইতিহাস ক্লাব প্রতিষ্ঠার প্রায় ২ বছর পর, ২০১০ মৌসুমে ফিলাডেলফিয়া ইউনিয়ন প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০১০ সালের সালের ২৫শে মার্চ তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে পিটার নোয়াকের অধীনে ফিলাডেলফিয়া ইউনিয়ন সিয়াটল সাউন্ডার্সের কাছে ২–০ গোলের ব্যবধানে পরাজিত হয়েছিল। ২০১০ মেজর লিগ সকারে ফিলাডেলফিয়া ইউনিয়ন ৮টি জয় এবং ১৫টি ড্রয়ে সর্বমোট ৩১ পয়েন্ট অর্জন করে সামগ্রিক পয়েন্ট তালিকায় ১৪তম স্থান অর্জন করেছিল,https://www.worldfootball.net/scorer/usa-major-league-soccer-2010/https://www.mlssoccer.com/standings/2010/supporters-shield যেখানে সেবাস্তিয়েঁ ল্য তু ১৪টি গোল করে লিগে ফিলাডেলফিয়া ইউনিয়নের হয়ে সর্বোচ্চ গোলদাতা হয়েছিলেন।  তথ্যসূত্র  বহিঃসংযোগ      মেজর লিগ সকারে ফিলাডেলফিয়া ইউনিয়ন   বিষয়শ্রেণী:ফিলাডেলফিয়া ইউনিয়ন বিষয়শ্রেণী:২০০৮-এ প্রতিষ্ঠিত ফুটবল ক্লাব বিষয়শ্রেণী:২০০৮-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্রের ফুটবল ক্লাব বিষয়শ্রেণী:মেজর লিগ সকারের ক্লাব
রৌরকেলা ইস্পাত কারখানা হল ভারতের  ওড়িশা রাজ্যের রৌরকেলা শহরে গড়ে ওঠা একটি বৃহৎ ইস্পাত কারখানা।এইটি দেশের প্রথম পাবলিক সেক্টরের দ্বারা নির্মিত বৃহৎ ইস্পাত কারখানা। এই ইস্পাত কারখানা পশ্চিম জার্মানেরhttp://www.rourkelacity.com/about-rourkela/timeline/ সহযোগিতায় নির্মিত হয় ১৯৬০ সালে।এই সময় এই কারখানায় উৎপাদন ক্ষমতা ছিল ১ মিলিয়ন টন বা ১০ লক্ষ টন। এই কারখানা পরিচালনা করে স্টিল অথরিটি অব ইন্ডিয়া। তথ্যসূত্র  বিষয়শ্রেণী:ভারতীয় সংস্থা বিষয়শ্রেণী:ভারতের ইস্পাত কারখানা বিষয়শ্রেণী:ওড়িশার অর্থনীতি বিষয়শ্রেণী:ওড়িশার ভবন ও স্থাপনা
থাম্ব|300x300পিক্সেল|হ্যালসিওন ছেড়ে সেইক্স চলে যাচ্ছে (ফ্রান্স, ১৫ শতাব্দী) থাম্ব|300x300পিক্সেল|ঝড়ে সেইক্সের মৃত্যু, মেটামরফোসেস কবিতায় বর্ণিত কাহিনীর চিত্রায়ন গ্রিক পুরাণে, সেইক্স () ছিলেন ফসফোরাসের পুত্র এবং থেসালির রাজা। তার সাথে অ্যালকিওনের বিয়ে হয়েছিল। তারা একসঙ্গে সুখে দিনাতিপাত করছিলেন। কেউ কেউ তাদের জিউস আর হেরা বলে ডাকতে লাগল। এতে জিউস ক্ষুব্ধ হয়ে যান, তাই যখন সেইক্স সাগরে ছিলেন জিউস তার জাহাজের উপর বজ্রপাত ঘটান। সেইক্স ছায়ামূর্তি হয়ে অ্যালকিওনের কাছে আসেন নিজের নির্মম পরিণতির কথা শুনাতে, শোকে কাতর হয়ে অ্যালকিওনে সমুদ্রের বুকে ঝাঁপিয়ে পড়ে আত্মহত্যা করেন। এই দৃশ্য দেখে দেবতারা দয়াপরবশত তাদের দুইজনকে হ্যালসিওন পাখিতে পরিণত করে দেন। বলা হয় যে সমুদ্র যখন শান্ত হয় তখন হ্যালসিওন পাখিরা ঘর বাঁধে, কেননা তারা উভয়ই সমুদ্রে ডুবে মারা যায়।   ওভিদ এবং হাইজিনাস উভয়ই সেইক্স এবং অ্যালকিওনের মৃত্যুর আগের এবং পরের ঘটনা লিপিবদ্ধ করেছেন। মৃত্যুর আগের অংশে উঠে এসেছে তাদের জুটিকে জিউস এবং হেরা বলে ডাকা - জিউসের ক্রোধ এবং মৃত্যুর পর হ্যালসিওন পাখি হিসেবে তাদের দিনাতিপাতের কথাও উঠে এসেছে। তারা দুজনই "হ্যালিসিওন দিন", শীতের যে সাতদিনে ঝড় হয় না, তার উৎস খুঁজেছেন। তারা উভয়ই ব্যক্ত করেছেন এই সাতদিন হল সেই দিনগুলো যখন অ্যালকিওনে বাসা বেঁধে ডিম পাড়ে, তার পিতা আইওলুস, বায়ু দেবতা, বাতাস আটকে রেখে সমুদ্র শান্ত এবং নিস্তরঙ্গ রাখেন যাতে অ্যালকিওনে নিশ্চিন্তে এবং নিরাপদে তার কাজ করতে পারে। সেই থেকে এই শব্দগুচ্ছ শান্ত সময় বোঝাতে ব্যবহৃত হয়।   এই কাহিনী সংক্ষেপে ভার্জিল দ্বারাও বর্ণিত হয়েছে, তবে তাতে জিউসের ক্রোধের অংশটুকু বাদ পড়েছে।    প্রভাব   নানা রকম মাছরাঙা পাখির নাম এই জুটির নামে রাখা হয়েছে:  সেইক্স গণের নামকরণ তার নামানুসারে হয়েছে  মাছরাঙা পরিবার হ্যালসিওনিডির নামকরণ তার স্ত্রীর নামানুসারে হয়েছে, হ্যালসিওন গণের নামও।  বেল্টেড মাছরাঙার বৈজ্ঞানিক নামের (Megaceryle alcyon) প্রজাতি অংশটুকুও তার স্ত্রীয়ের নামে রাখা হয়েছে।  দ্য বুক অব ডাচেস বইতে তাদের কাহিনী পাওয়া যায়।    তথ্যসূত্র    বহিঃসংযোগ    alt=|12x12পিক্সেল  Smith entry  Perseus Encyclopaedia
বেগমগঞ্জ ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.১৪।   ইতিহাস   ভৌগোলিক অবস্থান ও আয়তন  উলিপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ১১৩৫৬ একর বা ৪৬.৯৪ বর্গকিলোমিটার।   প্রশাসনিক এলাকা  বেগমগঞ্জ ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — ইসলামপুর, মাঝেরচর, পশ্চিম বেগমগঞ্জ, হিন্দু পাড়া, মাষ্টার পাড়া,   জনসংখ্যা  ২০১১ সালের আদমশুমারি অনুযায়ী বেগমগঞ্জ ইউনিয়নের মোট জনসংখ্যা ছিল ১৭৩০৯ জন, যারা ৩৭২০ টি পরিবারে বসবাস করে,  যার মধ্যে পুরুষ হল ৮৭৭০ জন এবং নারী হল ৮৫৩৯ জন।   শিক্ষা ও সংস্কৃতি  বেগমগঞ্জ ইউনিয়নের গড় সাক্ষরতা হার ২২.২%। তার মধ্যে নারী শিক্ষার হার ১৯.০% এবং পুরুষ শিক্ষার হার ২৫.২%। শিক্ষা প্রতিষ্ঠান রয়েছে মাত্র দুটি প্রাথমিক বিদ্যালয় একটি ও উচ্চ বিদ্যালয় একটি   অর্থনীতি ও যোগাযোগ  বেগমগঞ্জ ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ বেগমগঞ্জ ইউনিয়ন  — বাংলাদেশ জাতীয় তথ্য বাতায়ন  বিষয়শ্রেণী:উলিপুর উপজেলার ইউনিয়ন বিষয়শ্রেণী:গন্যমান্য ব্যক্তিবর্গ: বিষয়শ্রেণী:গর্ণমান্য ব্যক্তিবর্গ:
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। বিজ্ঞাপনী নিবন্ধ। নিবন্ধের তথ্যসূত্র উল্লেখযোগ্যতা প্রমাণ করে না। ~ যুদ্ধমন্ত্রী আলাপ ২০:১৯, ৪ মার্চ ২০১৯ (ইউটিসি) মুক্তির বন্ধন ফাউন্ডেশন   – (অপসারণের প্রস্তাবনা দেখুনলগ দেখুন) () নিবন্ধটি উল্লেখযোগ্যতার নীতিমালা অনুযায়ী উল্লেখযোগ্য নয়। বরং প্রচারণামূলক মনে হচ্ছে।  কায়সার আহমাদ (আলাপ) ১৮:৪৯, ৪ মার্চ ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ক্যালসিয়াম অক্সাইড সাধারণত চুন বা কুইক লাইম নামে পরিচিত, বহুল ব্যবহৃত একটি রাসায়নিক যৌগ। কক্ষতাপমাত্রায় এটি সাদা, ক্ষারীয়, স্ফটিকাকার কঠিন পদার্থ। ক্যালসিয়াম অক্সাইড নির্মাণ সামগ্রী যেমন সিমেন্টের সাথে মিশ্রিত করলে কোনোরূপ বিক্রিয়া করে না এজন্য একে ফ্রি লাইম বলা হয়।"free lime" . DictionaryOfConstruction.com. ক্যালসিয়াম অক্সাইড তুলনামূলকভাবে সস্তা।  প্রস্তুতি সাধারণত চুনাপাথর বা ঝিনুকের তাপীয় বিয়োজনে ক্যালসিয়াম অক্সাইড পাওয়া যায়। অর্থাৎ ঝিনুক বা চুনাপাথরকে দহন করলে চুন পাওয়া যায়। চুনাপাথর বা ঝিনুকের মধ্যে ক্যালসিয়াম কার্বনেট (CaCO3) থাকে। ,Merck Index of chemicals and Drugs , 9th edition monograph 1650 এর বেশি তাপমাত্রায় দহন করে চুন তৈরীর প্রক্রিয়াকে ক্যালসিনেশান বা চুন পোড়ানো বলা হয়। দহনে চুন এবং এক অণু কার্বন ডাই অক্সাইড উৎপন্ন হয়।   CaCO3(s) → CaO(s) + CO2(g)  উৎপন্ন ক্যালসিয়াম অক্সাইড অস্থিতিশীল, বাতাসের CO2 সাথে বিক্রিয়া করে  এক সময়ে এটা ক্যালসিয়াম কার্বনেট তৈরী করে। এজন্য উৎপন্ন চুনকে পানির সাথে মিশিয়ে রাখা হয়।  চীন বিশ্বের সর্বাধিক চুন উৎপাদনকারী দেশ। বাৎসরিক চুন উৎপাদনে যুক্তরাষ্ট্র দ্বিতীয়।  ব্যবহার  সিমেন্ট: ক্যালসিয়াম অক্সাইড সিমেন্ট তৈরীর একটি প্রধান উপাদান। বায়োডিজেল উৎপাদনে এটি ক্ষারক হিসেবে কাজ করে। কাগজঃ ক্রাফট পাল্প মিলে সোডিয়াম কার্বনেট থেকে সোডিয়াম হাইড্রোক্সাইড রিজেনারেট করতে ক্যালসিয়াম অক্সাইড ব্যবহার করা হয়।  স্বাস্থ্য ঝুঁকি চুন পানিতে খুব সহজে দ্রবীভূত হয়ে যায় বিধায় চামড়া বা চোখের সংস্পর্শে এলে অথবা এই পানি পান করলে জ্বালাপোড়ার সৃষ্টি হয়। এটার সেবনে কাশি, গলা চুলকানো, শ্বাস নিতে কষ্ট হওয়া ইত্যাদি সমস্যা দেখা দেয়। যদিও ক্যালসিয়াম অক্সাইডকে অগ্নি ঝুঁকি হিসেবে বিবেচনা করা হয় না কিন্তু পানির সাথে ক্যালসিয়াম অক্সাইডের বিক্রিয়ায় তাপ উৎপন্ন হয় যা কোন দাহ্য বস্তুতে আগুন ধরাতে সক্ষম।CaO MSDS . hazard.com  তথ্যসূত্র  বহিঃসংযোগ  Lime Statistics & Information  from the United States Geological Survey  Factors Affecting the Quality of Quicklime  American Scientist (discussion of 14C dating of mortar)  Chemical of the Week – Lime  Material Safety Data Sheet  CDC - NIOSH Pocket Guide to Chemical Hazards   বিষয়শ্রেণী:অজৈব যৌগ বিষয়শ্রেণী:অক্সাইড বিষয়শ্রেণী:ক্যালসিয়াম যৌগ বিষয়শ্রেণী:অক্সিজেন যৌগ বিষয়শ্রেণী:চুনাপাথর বিষয়শ্রেণী:অপরাসায়নিক পদার্থ বিষয়শ্রেণী:জীবাণুনাশক  বিষয়শ্রেণী:সিমেন্ট বিষয়শ্রেণী:ক্ষার বিষয়শ্রেণী:সংক্রমণ নিবারক বিষয়শ্রেণী:ই-সংখ্যায়িত খাদ্যে সংযোজিত দ্রব্য